Produsele din România care se vând și se cumpără de către străini, de la magazinele Lidl din alte țări. Sunt considerate banale de români, dar nu și de cetățenii de peste hotare.
Ce produse ”Made in Romania” exportă Lidl. Care sunt principalele țări care importă alimente ce aparțin producătorilor români? Sunt zone tot de pe continentul european.
Mai exact, țări precum Bulgaria, Grecia, Ungaria, Cehia sau Slovacia au în magazinele Lidl și produse din țara noastră. Printre cei mai importanți parteneri de export se numără Expur (producător de ulei), Ocean Fish (pește), URBB (bere), Fabrica de Lapte Brașov (lactate), Tymbark Maspex România (sucuri/snackuri) sau Murfatlar România (vin).
”Încă de la intrarea noastră pe piaţă, colaborarea cu furnizorii locali a fost o prioritate pentru noi. Am crescut anual numărul de acorduri încheiate cu aceştia. Modelul nostru de business ne-a permis ca, pe lângă includerea unor produse fabricate în România în oferta noastră, să contribuim şi la dezvoltarea furnizorilor noştri ca exportatori în alte ţări în care Lidl este prezent.
În acest moment, avem zeci de furnizori alături de care am dezvoltat o colaborare de încredere şi împreună cu care am putut să aducem o mulţime de produse româneşti pe rafturile magazinelor Lidl din alte ţări. (…) Dezvoltarea relaţiilor cu furnizorii locali rămâne o prioritate pentru noi şi vom continua să creştem numărul de exporturi.”, spun reprezentanții Lidl.
În supermarketurile Lidl din țările enumerate se găsesc produse românești ca: berea Timișoreana, mălaiul local, zacusca sau salamul de Sibiu. De asemenea, se mai exportă și lactate de la Fabrica de Lapte din Hălchiu, ulei, sucuri sau snacksuri sau articole de la Rompaper.
Lidl a intrat pe piața din România în anul 2011, când s-au înlocuit magazinele Plus, unde românii mergeau adesea la cumpărături pentru că produsele de aici erau considerate ieftine. În prezent, peste 290 de magazine Lidl sunt la nivel național.
Totodată, sunt peste 9000 de angajați la Lidl România. Fiecare au atribuții diferite: casier, manager, paznic, director sau patron. De asemenea, pentru a nu-și pierde clienții, Lidl are campanii de reducere în fiecare săptămână.